b'\n_START_ARTICLE_\nIstrska kuhinja\n_START_PARAGRAPH_\nIstrska kuhinja je ena izmed pomembnih etni\xc4\x8dnih zna\xc4\x8dilnosti Istre.\n_START_SECTION_\nZgodovina istrske kuhinje\n_START_PARAGRAPH_\nZgodovina istrske kuhinje sega \xc5\xbee dale\xc4\x8d v preteklost, \xc5\xa1e pred \xc4\x8dasom Rimljanov. Ti so te kraje zasedli okoli leta 187 pr. n. \xc5\xa1t. Tu so zgradili prva pristani\xc5\xa1\xc4\x8da in obmorska naselja. Za Istro je to pomenil nov kulturni in gospodarski razcvet. Tedaj so pomembnej\xc5\xa1e obrti postale: lon\xc4\x8darstvo, kamnose\xc5\xa1tvo, steklarstvo, opekarstvo,... Kasneje so v Istro pri\xc4\x8dela vdirati razna plemena in narodi, ki so bila pomembna za Istro, saj so jo obogatila z raznimi kulturnimi spomeniki, izpopolnjevala istrsko kuho ter ji dodajala razne nove sestavine. Najbolj osnovne sestavine, ki jih danes najdemo v istrski kuhinji, so sem prinesli Rimljani. \xc4\x8ceprav nimamo nobenega ohranjenega recepta lahko predvidevamo, da so jedli ve\xc4\x8dinoma kuhano hrano._NEWLINE_Kuhinja z odprtim kuri\xc5\xa1\xc4\x8dem je bila \xc5\xbee v preteklost zelo pomembna za istrske ljudi, saj so v tej kuhali, pozimi tudi spali,.. Bila je glavni prostor v hi\xc5\xa1i, v nekaterih pa tudi edini. Stara tipi\xc4\x8dna istrska kuha je temeljila na nekaj osnovnih sestavinah kot so p\xc5\xa1eni\xc4\x8dna (bolj malo) in koruzna moka, (koruzni zdrob za polento), svinjska mast in olj\xc4\x8dno olje, od jedi pa na raznih mine\xc5\xa1trah, jaj\xc4\x8dnih jedeh (jajc je bilo malo), njokih (samo za praznike), doma\xc4\x8dih testeninah in sezonski zelenjavi. Neko\xc4\x8d se je istrska kuhinja delile na obmorsko in celinsko.'